جۆنی دێپ

**جۆن کریستۆفەر دێپی دووەم** (لەدایکبووی ٩ی تەممووزی ١٩٦٣) ئەکتەر، بەرھەمھێنەر، و مۆسیقاژەنێکی ئەمریکییە. بە یەکێک لە ناسراوترین ئەستێرەکانی فیلم دانراوە. پاڵێوراوە بۆ دە خەڵاتی گۆڵدن گڵۆب، و دانەیەکی بردووەتەوە بۆ باشترین ئەکتەر بۆ نواندنەکەی بە ڕۆڵی سەرەکی لە فیلمی *[[سوینی تاد: سەرتاشی شەیتانیی شەقامی فلیت]]* (٢٠٠٧)، و پاڵێوراوە بۆ سێ خەڵاتی ئۆسکار بۆ باشترین ئەکتەر، لە سەرووی خەڵاتەکانی دیکەیەوە. یەکەم کاری نواندنی دێپ لە فیلمی ١٩٨٤ی *کابووسێک لە ئێڵم ستریت*، پێش بەناوبانگبوون وەک ئەکتەرێکی ھەرزەکار لە زنجیرەی تەلەڤزیۆنی *شەقامی ٢١ جەمپ* (١٩٨٧–١٩٩٠). ڕۆڵێکی یاریدەدەری ھەبووە لە فیلمی ئۆلیڤەر ستۆنی جەنگی *کەرت* (١٩٨٦) و ڕۆڵی کارەکتەری سەرەکی گێڕاوە لە فیلمی ڕۆمانسی خەیاڵی *[[ئێدوارد دەست مەقەست]]*.

دێپ سەرنجی ڕەخنەیی پێدراوە بەھۆی بەرجەستەکردنەکانی سیناریۆنووس-دەرھێنەری لێ نەھاتوو ئێد وود لە فیلمی بەھەمان ناوەوە (١٩٩٤)، کارمەندی ئێف بی ئای شاراوە جۆسێف دی پیستۆن لە فیلمی *دۆنی براسکۆ* (١٩٩٧)، نووسەر جەی ئێم باری لە *دۆزینەوەی نێڤەرلاند* (٢٠٠٤) و چەتەی بۆستن وایتی بەلگەر لە *[[ڕێوڕەسمی ڕەش (فیلم)|ڕێوڕەسمی ڕەش]]* (٢٠١٥). ڕۆڵی سەرەکی ھەبووە لە زۆرەھا فیلمی سەرکەوتوو، وەک *بگری-گیانە* (١٩٩٠)، *پیاوی مردوو* (١٩٩٥)، *چاڵی خەواڵوو* (١٩٩٩)، *چارلی و کارگەی شوکلاتەکە* (٢٠٠٥)، *بووکی تەرم* (٢٠٠٥)، *[[دوژمنانی گەل (فیلم)|دوژمنانی گەل]]* (٢٠٠٩)، *ئەلیس لە وەندەرلاند* (٢٠١٠) و بەشی دووەمی، *گەشتیارەکە* (٢٠١٠)، *ڕانگۆ* (٢٠١١)، *سێبەرە تاریکەکان* (٢٠١٢)، *بۆ ناو دارستانەکان* (٢٠١٤)، و *دڕندە خەیاڵییەکان: تاوانەکانی گریندنوۆڵد* (٢٠١٨). دێپ کارەکتەری جاک سپارۆی بەرجەستەکردووە لە زنجیرە فیلمی *[[چەتەکانی کاریبی (زنجیرە فیلم)|چەتەکانی دەریای کاریبی]]* (٢٠٠٣–ئێستا).

دێپ دەیەم پڕ-داھاتترین ئەکتەرە لە سەرتاسەری جیھاندا، کە فیلمەکان کە دێپ بەژداری تێدا کردوون زیاتر لە ٣٬٧ ملیار دۆلاریان پەیداکردووە لە بۆکس ئۆفیسی ویلایەتە یەکگرتووەکان و زیاتر لە ١٠ ملیار دۆلار لە بۆکس ئۆفیسی جیھاندا. ئەو لە تۆماری جیھانی گینسی ٢٠١٢ دانراوە بە پڕ داھاتترین ئەکتەر، بە پەیداکردنی ٧٥ ملیۆن دۆلار. دێپ ھەشت فیلمی لەگەڵ دەرھێنەر، بەرھەمھێنەر، و ھاوڕێی تیم بێرتن کردووە. ئەو خراوەتە ناو ئەفسانەکانی دیزنی لە ٢٠١٥ دا. لەگەڵ نواندندا، دێپ کاری مۆسیقاژەنیشی کردووە. لەگەڵ چەندەھا گروپی مۆسیقادا کاری کردووە، وەک دروستکردنی گروپی ڕۆکی خوێنمژانی ھۆڵیود لەگەڵ ئالیس کوپەر و جۆو پێری.

## ژیانی سەرەتایی
دێپ لە (ئۆنسبڕۆ، کنتاکی) لەدایکبووە، بچووکترین منداڵی خێزانەکە بووە. دایکی (بێتی سوی پاڵمەر) کارگوزار بووە، و باوکیشی «جۆن کریستۆفەر دێپ»، ئەندازیارێکی مەدەنی بووە. خێزانەکەی زۆر ماڵیان گواستووەتەوە و نزیکەی ٢٠ خانوویان کرد بوو، تاکو لە ساڵی ١٩٧٠ لە (میرامار، فلۆریدا) نیشتەجێبوون. لە ساڵی ١٩٧٨ کاتێک (دێپ) تەمەنی ١٥ ساڵ بووە، دایک و باوکی لێک جیا بوونەتەوە، دواتر دایکی لە ساڵی ٢٠٠٠ دەمرێت و زۆرجار (دێپ) دایکی بە «ئیلھام» بۆ خۆی پێناسە دەکات.

بەھۆی ئەو گیتارەی کە دایکی بە دیاری بۆی کڕی بوو کاتێک تەمەنی ١٢ ساڵان بوو، (دێپ) لەچەندان باندی گیتارژەن بەژداربووە. دواتر لەقۆناغی دواناوەندیدا واز لەخوێندن دێنێت بۆ ئەوەی ببێتە گیتارژەنی ڕۆک، دوای دوو ھەفتە ھەوڵدەداتەوە بگەڕێتەوە خوێندن، بەڵام بەڕێوبەرەکە پێی دەڵێت کە بەدوای خەونی بوون بە گیتارژەنییەوە بکەوێت و ئەمە بکاتە ئامانجی سەرەکی ژیانی. (دێپ) دواتر چووە گروپی (The Kids) کە دواتر گرووپەکە ھەڵوەشایەوە، (دێپ) چووە گروپێکی تر بەناوی (Rock City Angels) کە دواتر ئەلبوومێکیشیان بەناوی (Young Man's Blue) بڵاوکردەوە.

لە ٢٠ی دێسێمبەری ١٩٨٣، دێپ لۆری ئان ئەلیسنی مارە کرد، کە خوشکی گۆرانیبێزەکەی باندەکەی بوو. دواتر ھاوسەرەکەی «دێپ» ی بە ئەکتەر نیکۆڵاس کەیج ناساند کە «دێپ» ی ھاندا تەرکیز بکاتە سەر نواندن. دێپ و خێزانەکەی لە ساڵی ١٩٨٥ لێک جیابوونەوە، لە ساڵی ١٩٨٦ دێپ ھەڵبژێردرا بۆ ئەوەی ڕۆڵی سەرەکی لە فیلمی *Trashin* ببینێ کە دەکرا ئەوکات بیکاتە ئەستێرەیەکی دیار، بەڵام بەھۆی سەرپێجی کردن لە قسەکانی دەرھێنەر، دێپ لە ڕۆڵگێڕان لە فیلمەکە دوور خرایەوە.

## فیلمۆگرافی
### فیلم

## سەرچاوەکان

## بەستەرە دەرەکییەکان

* 
* 
* 

پۆل:ئەکتەرەکانی پیاوی ئەمریکیی سەدەی ٢٠ەم
پۆل:ئەکتەرەکانی پیاوی ئەمریکیی سەدەی ٢١ەم
پۆل:ئەکتەرەکانی تەلەڤیزیۆنی پیاوی ئەمریکی
پۆل:ئەکتەرەکانی فیلمی پیاوی ئەمریکی
پۆل:ئەمریکییەکانی بە ڕەگەز ئینگلیز
پۆل:ئەمریکییەکانی بە ڕەگەز فەڕەنسی
پۆل:ئەمریکییەکانی بە ڕەگەز ھۆڵەندی
پۆل:دەرھێنەرانی فیلمی ئەمریکی
پۆل:دوور لە وڵاتانی ئەمریکی لە فەڕەنسا
پۆل:زیندووان
پۆل:لەدایکبووانی ١٩٦٣
پۆل:ئەمریکییەکانی بە ڕەگەز ئاڵمانی
پۆل:ئەمریکییەکانی بە ڕەگەز ئیری
پۆل:ئەکتەرەکانی فیلمە وێستێرنەکان
پۆل:مۆسیقاژەنی ئەمریکی سەدەی ٢٠ەم
پۆل:تاراوگە ئەمریکیەکانی لە ئوسترالیا
پۆل:ئەکتەرانی دەنگی پیاوی ئەمریکی
پۆل:ئەندامانی هۆلیوود ڤامپایەرز (باند)
پۆل:جۆنی دێپ
پۆل:ئەکتەرانی پیاو لە فلۆریدا
پۆل:ئەکتەرانی پیاو لە ویلایەتی کێنتەکی
پۆل:خێزانی وینترۆپ
پۆل:گیتارژەنانی ڕۆکی ئەمریکی
پۆل:وەرگرانی خەڵاتی ڕێزلێنانی سیزار
پۆل:ئەندامانی ھۆلیوود ڤامپایەرز (باند)
پۆل:ئەکتەرە پیاوە ئەمریکییەکانی سەدەی ٢٠ەم
پۆل:ئەکتەرەکانی فیلمە پیاوە ئەمریکییەکان
پۆل:ئەکتەرانی دەنگیی پیاوە ئەمریکییەکان
پۆل:براوەکانی باشترین ئەکتەری میوزیک یان کۆمیدیای گۆڵدن گڵۆب (فیلم)
پۆل:براوەکانی خەڵاتی نمایشی نایاب لەلایەن ئەکتەری پیاو لە ڕۆڵێکی پێشەنگی سەندیکای ئەکتەرانی شاشە
پۆل:خەڵکی ئەمریکی کە خۆیان وەک بە ڕەچەڵەک چێرۆکی دەناسێنن
پۆل:خەڵکی دیزنی